CELEX: 32016D0253
Language: da
Date: 2015-11-25 00:00:00
Title: Europa-Parlamentets og Rådets afgørelse (EU) 2016/253 af 25. november 2015 om anvendelse af fleksibilitetsinstrumentet til øjeblikkelige budgetforanstaltninger til afhjælpning af flygtningekrisen

24.2.2016   
            
            
               DA
            
            
               Den Europæiske Unions Tidende
            
            
               L 47/6
            
         EUROPA-PARLAMENTETS OG RÅDETS AFGØRELSE (EU) 2016/253
   af 25. november 2015
   om anvendelse af fleksibilitetsinstrumentet til øjeblikkelige budgetforanstaltninger til afhjælpning af flygtningekrisen
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (1), særlig punkt 12,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Artikel 11 i Rådets forordning (EU, Euratom) nr. 1311/2013 (2) tillader anvendelse af fleksibilitetsinstrumentet inden for det årlige loft på 471 mio. EUR (2011-priser) for at gøre det muligt at finansiere nøje fastlagte udgifter, der ikke kunne finansieres inden for de lofter, der var til rådighed under et eller flere udgiftsområder.
            
         
               (2)
            
            
               Som følge af det presserende behov er det nødvendigt at tilvejebringe omfattende supplerende bevillinger for at finansiere foranstaltninger til at afhjælpe migrations- og flygtningekrisen.
            
         
               (3)
            
            
               Efter en undersøgelse af alle muligheder for omfordeling af bevillingerne under loftet for udgiftsområde 3 (Sikkerhed og medborgerskab) og udgiftsområde 4 (Et globalt Europa) har det vist sig nødvendigt at gøre brug af fleksibilitetsinstrumentet for at supplere de midler, der er opført på Den Europæiske Unions almindelige budget for regnskabsåret 2016, ud over loftet for udgiftsområde 3 med 1 506 mio. EUR og udgiftsområde 4 med 24 mio. EUR til at finansiere foranstaltninger på migrations- og flygtningeområdet. De uudnyttede årlige beløb, der er til rådighed under fleksibilitetsinstrumentet fra regnskabsårene 2014 og 2015, bør anvendes til dette formål.
            
         
               (4)
            
            
               På baggrund af den forventede betalingsprofil bør de betalingsbevillinger, der svarer til anvendelsen af fleksibilitetsinstrumentet, fordeles over flere regnskabsår (anslået til 734,2 mio. EUR i 2016, 654,2 mio. EUR i 2017, 83,0 mio. EUR i 2018 og 58,6 mio. EUR i 2019) —
            
         VEDTAGET DENNE AFGØRELSE:
   Artikel 1
   1.   For Den Europæiske Unions almindelige budget for regnskabsåret 2016 tages fleksibilitetsinstrumentet i anvendelse med henblik på tilvejebringelse af forpligtelsesbevillinger på 1 506 mio. EUR under udgiftsområde 3 (Sikkerhed og medborgerskab) og 24 mio. EUR i forpligtelsesbevillinger under udgiftsområde 4 (Et globalt Europa).
   Beløbene skal anvendes til at finansiere foranstaltninger til håndtering af flygtningekrisen.
   2.   På grundlag af den forventede betalingsprofil vil betalingsbevillingerne svarende til anvendelsen af fleksibilitetsinstrumentet være som følger:
   
               a)
            
            
               734,2 mio. EUR i 2016
            
         
               b)
            
            
               654,2 mio. EUR i 2017
            
         
               c)
            
            
               83,0 mio. EUR i 2018
            
         
               d)
            
            
               58,6 mio. EUR i 2019.
            
         De specifikke beløb for hvert regnskabsår godkendes i overensstemmelse med den årlige budgetprocedure.
   Artikel 2
   Denne afgørelse offentliggøres i Den Europæiske Unions Tidende.
   
      Udfærdiget i Strasbourg, den 25. november 2015.
      
         
            På Europa-Parlamentets vegne
         
         M. SCHULZ
         
            Formand
         
      
      
         
            På Rådets vegne
         
         N. SCHMIT
         
            Formand
         
      
   
   
      (1)  EUT C 373 af 20.12.2013, s. 1.
   
      (2)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).